Danes boš spoznal še enega zadnjih večjih delov kraškega sveta –Trnovski gozd. Poišči ga na zemljevidu nad Vipavsko dolino. Poglej nadmorske višine in relief. Kaj opaziš?

Zapis v zvezke:

TRNOVSKI GOZD

Trnovski gozd je velika kraška planota na skrajnem SZ delu dinarsko-kraškega sveta. Ima vse značilnosti visoke kraške planote. Na južni strani meji na obsredozemski svet, na severni pa posega v predalpsko hribovje. Tu najdemo veliko kraških pojavov (nadzemnih in podzemnih). Posebnost so jame ledenice, ki ohranjajo led skozi vse leto. Največja je Velika ledena jama, ki je dolga več kot 4 km, globoka pa 650m. Led iz ledenic so nekoč prodajali mesarjem, gostilničarjem, z ladjami so ga vozili celo do Egipta.

Prebivalstva je malo. Ukvarjajo se z živinorejo, gozdarstvom, vse pogosteje se pojavlja turizem (pohodništvo, zimske aktivnosti). Nekateri službo najdejo v bližnjih mestih.